बता दें, कि यॉर्कशायर टीम में पुजारा के साथ इंग्लिश कैप्टन जो रूट भी है जो आईपीएल 2018 की निलामी में अन्सोल्ड रहे हैं। वहीं यॉर्कशायर टीम में न्यूजीलैंड के कप्तान केन विलियमसन भी हैं जिन्हें आईपीएल में सनराइजर्स हैदराबाद ने 3 करोड़ में खरीदा है। वहीं पुजारा ने पिछले साल नॉटिंघमशर काउंटी क्रिकेट क्लब की ओर से खेलते हुए लगभग 28 की औसत से 333 कन बनाए थे, इससे पहले पुजारा को यॉर्कशायर ने अप्रैल 2015 में साइन किया था, तब उन्हें यूनुस खान की जगह शामिल किया गया और इस सीजन में पुजारा ने 53 की शानदार औसत से 264 रन बनाए थे। वहीं इस वर्ष भारत का इंग्लैंड दौरा 1 अगस्त से खेला जाएगा और उससे पहले 14 जून को बेंगलुरू में अफगानिस्तान के विरूध एकमात्र टेस्ट खेला जाएगा, जहां पुजारा एक बार फिर भारत की ओर से खेलते नजर आएगें।